Appetite for Destruction ble sluppet 21. juli 1987. «Welcome to the Jungle» ble den første singlen fra denne platen med tilhørende musikkvideo. Verken albumet eller singelen gjorde det særlig bra i starten, men så ble Geffen Records grunnlegger David Geffen spurt om han ville støtte bandet. Geffen overbeviste MTV om å sende «Welcome to the Jungle» på nattshowet, og selv om låta ble spilt klokken fem om morgenen, så førte det til at MTV fikk rekordmange henvendelser om å spille videoen igjen.